

**Υπουργείο Οικονομίας & Ανάπτυξης**

**Ειδική Γραμματεία Διαχείρισης Τομεακών Επιχειρησιακών Προγραμμάτων**

**του Ευρωπαϊκού Κοινωνικού Ταμείου**

**ΕΣΠΑ 2014-2020,**

**Ε.Π. Ανάπτυξη Ανθρώπινου Δυναμικού, Εκπαίδευση, Δια Βίου Μάθηση**

**«Μια ευκαιρία για όλους εμάς»**

**ΔΕΛΤΙΟ ΤΥΠΟΥ**

13/07/2016

**Ενημέρωση για την αξιολόγηση της Πράξης «Υποστήριξη ερευνητών με έμφαση στους νέους ερευνητές» (ΕΔΒΜ34)**

Στο πλαίσιο της Πρόσκλησης «Υποστήριξη ερευνητών με έμφαση στους νέους ερευνητές» με κωδικό ΕΔΒΜ34 του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση» (ΕΣΠΑ 2014-2020) υποβλήθηκαν 2.815 ερευνητικές προτάσεις.

Η διαδικασία αξιολόγησης των ερευνητικών προτάσεων ξεκίνησε στο τέλος του Απριλίου 2017 και βρίσκεται σε εξέλιξη καθώς ένας μικρός αριθμός προτάσεων (<90) είχαν εξειδικεύσεις οι οποίες είτε δεν μπορούσαν να αντιστοιχηθούν με εξειδικεύσεις των αξιολογητών του Ηλεκτρονικού Μητρώου είτε οι αξιολογητές του Μητρώου δεν τις αποδέχτηκαν για διάφορους λόγους (χρόνος, σύγκρουση συμφερόντων, εξειδίκευση κ.α.)

Η Ειδική Γραμματεία έχει ήδη από τις αρχές Ιουλίου απευθύνει δεύτερο κάλεσμα προς αξιολογητές μόνο σε τμήματα Ιδρυμάτων και Ερευνητικών Φορέων που είναι σχετικά με τις ερευνητικές προτάσεις των οποίων η αξιολόγηση εκκρεμεί.

Με το κλείσιμο της αξιολόγησης θα ακολουθήσει ο έλεγχος πληρότητας των φακέλων των ερευνητικών προτάσεων. Εκτιμούμε ότι το πρώτο δεκαήμερο του Σεπτεμβρίου θα δημοσιευθεί η προσωρινή λίστα υποψήφιων προς χρηματοδότηση προτάσεων καθώς και η αναλυτική λίστα με την βαθμολογία ανά ερευνητική πρόταση.

Θα ακολουθήσει η διαδικασία ενστάσεων που διαρκεί μία εβδομάδα και στη συνέχεια θα εκδοθεί η οριστική λίστα των υποψηφίων προς χρηματοδότηση ερευνητικών ομάδων.